吳語喺中國嘅分佈
**吳語**（Ng4Jyu4-2），或者叫做**吳方言**（Ng4Fong1Jin4）、**浙江話**（Zit3Gong1Waa6-2）、**江南話**（Gong1Naam4Waa6-2）、**吳越語**（Ng4Jyut6Jyu4-2），係吳越民系講嘅話，係家陣中國大陸度最古老嘅語言之一，歷史最早可以追溯去到商周時期。而之所以叫做「吳語」，係因為佢係「三吳」地區（蘇州、湖州、紹興地區，包括埋太湖流域、寧紹平原）用嘅語言。吳語嘅分佈除咗三吳地區，重有喺江蘇省南部地區同埋浙江省，包括上海以內嘅大部份地區通行。一般認為吳語嘅代表係上海話，不過亦都有人認為蘇州話先至係代表。

截至1997年，全球大概有 7717 萬人用吳語做母語，以使用者人口排名係世界第 10 大語言，喺中國境內僅次於以官話（北方話）為母語嘅人數。2007年，吳語嘅母語使用者人數係 7952 萬人，仍然係世界 100 大語言之一。

吳語嘅詞彙同語法好有特色。好似用吳語寫嘅小說《海上花列傳》，唔識吳語嘅人冇可能明得嗮佢嘅內涵。經張愛玲翻譯之後夾雜咗官話，做到令講官話嘅人明得嗮佢嘅意思。金庸嘅武俠小說系列都用咗好多吳語詞彙，好似係「物事」、「醒轉」咁。

名称
--

按照曹志耘分法绘制嘅吳語分區圖
現代吳語嘅別稱有吳方言、江浙話、江南話等等，但係歷朝歷代吳語的指代對象各有不同：秦漢時代所講嘅吳語實際上係指古越語，並唔屬於漢語，同現代壯侗語系有著淵源；三國魏晉南北朝所稱之吳語，其實係江東方言，通行於當時嘅長江中下游平原，同現代吳語有繼承關係；唐宋時期到明清，吳語一般就是蘇南、浙北方言，偶爾兼及寧紹平原，寧紹平原嘅方言一般被稱作越語、越言，而溫州方言被稱作甌海方言、甌語，向來不以吳語、越語論。清末民初嘅章太炎係佢寫嘅《方言》度將江南蘇州、松江、常州、太倉及浙江湖州、嘉興、杭州、寧波、紹興歸納為吳語。19世紀末20世紀初，西方傳教士對中國嘅語言狀況進行全面調查，穆麟德1896年發表嘅《現行中國之異族語及中國方言之分類》當中提出吳語包括溫州、寧波（下分紹興、台州）、上海（下分徽州）三種方言，首次將古代嘅吳語、越語、甌語並稱吳語，1920年代嘅《中華歸主：中國基督教事業統計》當中詳細繪制咗吳語區嘅地圖，1928年趙元任《現代吳語的研究》則沿用咗上述地圖，吳語區嘅範疇就由此定型。

語言分區
----

吳語語音同漢語普通話差好遠，兩種話完全唔會明對方噏乜。而且吳語內部有好多種方言，大體可以分做北部吳語同南部吳語兩個大區塊，因為彼此之間有明顯分別，南北嘅吳語冇辦法正常傾計。根據語言嘅特點同通話嘅情況，吳語可以分做六個方言（又叫做「片」）：太湖片、台州片、金衢片、上麗片、甌江片同埋宣州片。

學者丁邦新話現代嘅閩語同六朝吳語關係好近，而現代嘅吳語就係嚟自六朝嗰陣嘅北方官話。鄭張尚芳分析過〈越人歌〉，認為古百越人嘅話屬侗台語系。後來古百越人同古漢人兩個族群融合，百越人用自己嘅語音嚟讀漢話詞彙，令到早期嘅吳語同時有侗台語系同漢代漢語嘅特色。而家嘅浙南吳語同閩語都重保留咗好多古吳語嘅特徵。吳其芳亦主張，古吳越語係侗台語系，喺長江下游獨立咁發展，同中原音系唔同。根據對江西東北吳語嘅分析，胡松柏認為，早期隨住吳人南下，影響咗閩語，所以令到閩語保留咗古吳語嘅特徵。

歷史
--

就算去到東漢（25 年至 220 年）末年，都重係「南至交州，經歷東甌、閩越之國，行經萬里，不見漢地」嘅局面（註：意思即係閩同吳越地區嘅人嘅漢化程度唔夠，所以唔被當做「漢人」）。上古吳地居民屬於壯侗語族民族。後來漢族南遷，喺古華語嘅衝擊之下、佢哋地方嘅語言逐漸演變做古吳語。元末明初嘅《南村輟耕錄》係一部早用民間射字遊戲嚟記錄吳語音系嘅文獻。由明朝馮夢龍輯編嘅《山歌》睇得出，當時嘅吳語詞彙同埋語法已經奠定咗今日有嘅樣。

喺春秋時代，中國南方出現咗吳、越呢兩個國。吳同越雖然係兩個國，但係語言同風俗相通。春秋時期，吳語同中原諸國用嘅語言唔一樣，所以畀漢人當做蠻夷話。梁啟超曾經提出吳越族嘅講法，認為吳人同越人係同族，同中原嘅華族唔同源。

危機
--

吳語嘅內部差異幾大，而且佢分佈嘅各地方冇標準嘅通用語，令到而家吳語嘅生存環境面臨前所未有嘅挑戰，遠遠冇粵語咁強勢。再加上而家中國大陸嘅推普政策不斷咁打壓吳語。漢語普通話開始取代吳語，尤其係喺浙江北部、上海同蘇南地區，陷入瀕危－呢啲地方嘅人口有一半只係識講普通話。亦都有調查話，呢啲地區有過半嘅青少年甚至完全唔用吳語。浙江南部嘅吳語同西部吳語亦開始受到越來越強嘅打壓。

參考
--

1. ↑  塗柏鏗 (2020-08-08). 〈文化危機？中國方言會在普通話的推廣下消亡嗎〉. 香港01.
2. ↑  阮桂君. 〈吴语：在官话南征下〉. 《中华遗产》. 2017年第7期. 喺2020-12-21搵到.
3. ↑
4. ↑  鄭張尚芳 (1991). 〈越人歌的解讀〉. 《東亞語言學報》.

出面網頁
----


**吳語版**嘅維基百科，自由嘅百科全書

* 江南雅音話吳語
* 清籟吳語論壇
* 吳語協會
* 在線吳語字音小字典
* 吳語百科
* 吳語通用拼音輸入法
* 上海話字典
* 上海話拼音輸入法
* 苏州方言

| * 睇
* 傾
* 改
中文 |
| --- |
| 

| 中文分支（*斜體*表示有爭議） |
| --- |
| 

|  |  |
| --- | --- |
| 粵語 | 廣府話 · 南番順（南海話 · 番禺話 · 順德話） · 莞寶粵語（圍頭話） · 石岐話 · 四邑話（台山話 · 會城話 · 開平話） · 化州話 · 勾漏粵語（肇慶話 · 貴港話） · 邕潯粵語（南寧白話） · 欽廉粵語 |
| 閩語支 | 

|  |  |
| --- | --- |
| 閩南話 | 潮州話 · 臺灣話 |
| 閩東話 | 閩東話方言 |
| 興化話 | 莆田話 |
| 瓊雷語 | 海南話 |
| 閩北話 | 閩北話方言 |
| 閩中話 | 閩中話方言 |
| 邵將話 | 邵將話方言 |

 |
| 客語 | 梅縣話 · 惠陽話 · 四鄉話 · 香港客家話 · 台灣客家話 · 馬來西亞客家話 ·  |
| 吳語 | 蘇州話 · 上海話 · 温州話 · 台州話 · 寧波話 · 無錫話 · 湖州話 · 杭州話 ·  |
| *徽州話* | 徽州話 |
| 贛語 | 南昌話 |
| 湘語 | 長沙話 · 婁底話 |
| 官話 | 

|  |  |
| --- | --- |
| 通用語 | 標準官話/國語 (大中華地區)‎（中國大陸：普通話 · 臺灣：國語 · 星加坡：星式中文 · 馬來西亞：馬式中文） |
| 官話方言 | 北方官話 · *東北官話* · *膠遼官話* · 冀魯官話 · 中原官話（東干） · 蘭銀官話 · *江淮官話* · 西南官話 · 岷江話 · 桂柳官話 |

 |
| *晉語* | 晉語 |
| 其他分支 | 東江本地話 · 瓦鄉話 · 湘南土話 · 粵北土話 · *平話* · 邁話 · 軍家話（海南軍話） · 富馬話 |

 |

 |
| 

| 書寫系統 |
| --- |
| 

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 書寫類型 | 

|  |  |  |  |  |  |
| --- | --- | --- | --- | --- | --- |
| 語速文字 | 

|  |  |
| --- | --- |
| 字形 | 
漢字（傳統字 · 簡化字 · 方言字）
 |
| 文體 | 
文言文 ·  白話文（韻白 ·  京白 · 蘇白 · 廣白） ·  文白相夾（三及第）
 |

 |
| 表音文字 | 

|  |  |
| --- | --- |
| 字母 | 
拉丁字母 · 基里爾字母 · 阿剌伯字母
 |
| 文體 | 
白話字 · 東干文 · 小兒經
 |

 |
| 半音節文字 | 
三推成字法 · 中國切音新字 · 臺灣語假名 · 河洛字角 · 臺語諺文
 |
| 其它 | 
女書 · 漢羅台文
 |

 |

 |

 |
| 

| 語言研究 |
| --- |
| 

|  |  |
| --- | --- |
| 漢語音韻學 | 
原始漢藏語 · 原始漢語 · 古代漢語（上古音系 ·  中古音系 ·  近古音系）
 |
| 古語構擬 | 
先秦 ·  漢代 ·  晉代 ·  隋唐 ·  五代 ·  宋代 ·  元代 ·  明初 ·  明清 ·  現代
 |
| 語言研究 | 
文字 ·  詞彙 ·  語法 ·  訓詁 ·  方言
 |

 |

 |
| 

| 管理機構 |
| --- |
| 
* 中華人民共和國教育部國家語言文字工作委員會
* 香港語文教育及研究常務委員會
* 澳門教育暨青年局語言推廣中心
* 中華民國教育部終身教育司第四科
* 星加坡推廣華語理事會
* 馬來西亞華語規範理事會

 |

 |
| 中國方言 |